User talk:Dhalendra Das Manikpuri

❤️🌷||•मया_के_इज़हार•||🌷❤️
🙂 अइसन मोला काबर देखथस, मोर जी हा सुगबुगावत हे । रात-दिन तोर चंदा कस चेहरा, मोर आंखी-आंखी म छावत हे ।।

का मंतर तैं मारे रे गोरी, मोर करेजा हा छटपटावत हे । तोर आंखी नैना कटारी, तोर हिरनी कस चाल ह नचावत हे ।।

अइसन मोला काबर देखथस, मोर जी हा सुगबुगावत हे । रात-दिन तोर चंदा कस चेहरा, मोर आंखी-आंखी म छावत से ।।

💏 पहली नजर म तोला देखेंव रे टुरा, तब ले जी हा हड़बड़ावत हस । मया तोर संग होगे लागथे, तभे तहूं छटपटावत हस ।।

मया के गोठ गोठियाले टुरा, मोर ले काबर लुकावत हस । बिन फूल भौंरा नई रहाय, फेर तैं अतेक काबर लजावत हस ।।

अइसनेच तोला देखहूं टुरा, मोरो जी हा छटपटावत हे । रात-दिन तोरेच सुरता म, मोर जी हा अधियावत हे ।।

🧒 सिरतोन केहेस रे टुरी, महु ल अइसनेच लागत हे । बिन मया के पंछी परेवना, कदे जगत म रहात हे ।।

आबे का दशराहा म, मया के इज़हार करहूं । सिरतोन कहात हों टुरी, तोला जिनगी के जम्मों सुख देहूं ।।

💏 तोर मया के बंधना म, का सिरतोन बांध डारे हस । मया के इज़हार करे बर, गांव म हांका परवा डारे हस ।।

तैं खड़े रहिबे अगोरा म मोर, घर के तुंहर चौरा में रे । बुलावा भेजहूं तोला मंय, आबे पीछू-पीछू रे ।।

🧒 ऐ मया के फूल हे गोरी, रखबे ऐला जतन के । भौंरा बन के खुसरे रहूं, तोर फूल कस हिरदे के तन म ।।

ऐ फूल भले सुखा जाही, फेर हमर मया नई सुखावन देन । रिसा-रिसा के भले दिन कट जाही, फेर तकरार नई आवन देन ।।

=
==================== जय जोहार जय छत्तीसगढ़ 🙏🌷

"रचनाकार" ढलेन्द्र दास मानिकपुरी ग्राम-डोंगीतराई, तहसील-अभनपुर, जिला-रायपुर (छ.ग.) Insta ID @das_ke_alfaz✍️

मेरे ब्लॉग पेज़ को जरूर देखें और मेरे यूट्यूब चैनल को सब्सक्राइब जरूर करें । Blog Page :-http://ddpoetry08.blogspot.com/